Diari Oficial de la Generalitat Valenciana


Sumari del DOGV 3641, del 09-12-1999 (1999/10430)

RESOLUCIÓ de 17 de novembre de 1999, del Servei Territorial d'Indústria i Energia d'Alacant, per la qual es convoca per a l'alçament d'actes prèvies a l'ocupació de determinades finques afectades pel projecte d'instal·lacions i les addendes I, II i III de la xarxa d'Agost, Novelda, Aspe, Elda, Petrer i les seues instal·lacions auxiliars, a la província d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3641

Data del DOGV
:   09-12-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/10488


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 17 de novembre de 1999, del Servei Territorial d'Indústria i Energia d'Alacant, per la qual es convoca per a l'alçament d'actes prèvies a l'ocupació de determinades finques afectades pel projecte d'instal·lacions i les addendes I, II i III de la xarxa d'Agost, Novelda, Aspe, Elda, Petrer i les seues instal·lacions auxiliars, a la província d'Alacant. [1999/M10310]
  
Amb data 24 de setembre de 1999 es van autoritzar mitjançant resolució del Servei Territorial d'Indústria i Energia d'Alacant de la Conselleria d'Indústria i Comerç de la Generalitat Valenciana el projecte d'instal·lacions i les addendes I, II i III de la xarxa d'Agost, Novelda, Aspe, Elda, Petrer i les seues instal·lacions auxiliars, després de la corresponent informació pública prèvia. La dita aprovació, d'acord amb el que s'ha disposat en la Llei 34/1998, de 7 d'octubre, del Sector d'Hidrocarburs, porta implícita la necessitat d'ocupació dels béns i drets afectats. Al mateix temps, la declaració d'utilitat pública i urgència en l'ocupació estan determinades pel que s'ha disposat en la indicada llei, tot sent-los d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
  
En virtut d'això, tot complint el que s'ha disposat en l'article 52 de la Llei d'Expropiació Forçosa, són convocats els titulars dels béns i drets afectats a l'ajuntament on s'ubiquen les finques afectades, com a punt de reunió per a, de conformitat amb el procediment que estableix l'esmentat article 52, portar a cap l'alçament d'actes prèvies a l'ocupació i, si és procedent, les d'ocupació definitiva.
  
L'alçament d'actes tindrà lloc els dies que s'especifiquen a continuació:
  
- Dia 20 de desembre de 1999 a Agost, Monforte del Cid, Novelda i Aspe.
  
- Dia 21 de desembre de 1999 a Petrer i Elda.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representades per una persona degudament autoritzada, i aportar els documents acreditatius de la seua titularitat i l'últim rebut de la contribució. Es podran fer acompanyar, a càrrec seu, dels seus perits i un notari, si ho consideren oportú.
  
L'ordre de l'alçament de les actes es troba al tauler d'edictes dels ajuntaments afectats i es comunicarà a cada persona interessada mitjançant l'oportuna cèdula de citació. S'informa que aquesta publicació es realitza, igualment, als efectes que determina l'article 59.4 de la Llei de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o de domicili ignorat, segons s'indica en l'annex.
  
En l'expedient d'expropiació, Enagás, SA assumirà la condició de beneficiària, subrogada en aquesta resolució Gas Natural SDG, SA, en virtut d'acord de les juntes d'accionistes de les mencionades empreses de conformitat amb l'esperit de la Llei 34/1998.
  
Alacant,17 de novembre de 1999.- El director territorial: Clemente Vergara Trujillo.
  
ANNEX